作者:王邁
標題:賀新郎
內容:出了羅浮洞。有多情、梅花雪片，殷勤相送。見說け然琴鶴外，詩壓牛腰較重。去管甚、群兒嘲弄。嶺海三年持翠節，料無時、不作家山夢。馳玉勒，歸金鳳。金鳳池，乃所居也。一門朱紫環昆仲。看階庭、森森蘭玉，慈顏歡動。宰相時來須著做，且舞萊衣侍奉。卻不信、大才難用。時事多艱人物少，便中興、誰辨浯溪頌。為大廈，要樑棟。